Жалба, подадена на 14 април 2022 г. — Zelmotor/EUIPO — B&B Trends (zelmotor)
(Дело T-194/22)
Език на жалбата: полски
Страни
Жалбоподател: Zelmotor sp. z o.o. (Жешов, Полша) (представител: M. Rumak, radca prawny)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: B&B Trends, SL (Санта Перпетуа де Могода, Испания)
Данни за производството пред EUIPO
Притежател на спорната марка: жалбоподателят
Спорна марка: фигуративна марка на Европейския съюз „zelmotor“ — марка на Европейския съюз № 10 980 225
Производство пред EUIPO: производство по обявяване на недействителност
Обжалвано решение: решение на втори апелативен състав на EUIPO от 4 февруари 2022 г. по преписка R 927/2021-2
Искания
Жалбоподателят моли Общия съд:
да отмени решението на втори апелативен състав на EUIPO от 4 февруари 2022 г. по преписка R 927/2021-2 в частта, в която с него се потвърждава недействителността на марката за стоките и услугите от класове 7, 9 и 35, освен за ротори и статори от клас 7,
да осъди EUIPO и другата страна да понесат направените от тях съдебни разноски и да заплатят съдебните разноски на жалбоподателя.
Изложено основание
Нарушение на член 58, параграф 1, буква а) от Регламент (ЕС) 2017/1001 на Европейския парламент и на Съвета.
____________